37. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 773 της 17 Αυγ./6 Σεπτ. 1977 (ΦΕΚ Α΄ 250) Περί καθορισμού του ύψους της, κατά χιλιόγραμμον παραγομένης Κορινθιακής σταφίδος, εισφοράς υπέρ του ΑΣΟ Έχοντες υπ’ όψει: 1.Τας διατάξεις του άρθρ. 11 του Νόμ. 553/1977 «περί μέτρων προστασίας και ενισχύσεως της εξαγωγής της κορινθιακής σταφίδος και ρυθμίσεως συναφών θεμάτων». 2.Την υπ’ αριθ. 805/1977 γνωμοδότησιν του Συμβουλίου της Επικρατείας, προτάσει των Υπουργών Γεωργίας και Εμπορίου, αποφασίζομεν: Άρθρον μόνον.-Το ύψος της επιβαλλομένης εισφοράς κατά χιλιόγραμμον παραγομένης κορινθιακής σταφίδος, υπέρ του Αυτονόμου Σταφιδικού Οργανισμού (Α.Σ.Ο.), δια την λειτουργίαν και εκπλήρωσιν του σκοπού αυτού, ορίζεται, από της σταφιδικής περιόδου 1977/78 και εφ’ εξής, εις ποσοστόν 1% επί της καθοριζομένης τιμής ασφαλείας δια τον σταφιδόκαρπον μέσου παραγωγικού τύπου εκάστης εσοδείας. 